2.3 การประกอบธุรกิจของแต่ละกลุ่มผลิตภัณฑ์

2.3.1. ลักษณะทั่วไปของผลิตภัณฑ์

สวิตช์ชิ่งเพาเวอร์ซัพพลาย (SPS)

สวิตช์ชิ่งเพาเวอร์ซัพพลายเป็นวงจรอิเล็กทรอนิกส์รวมที่มีความซับซ้อน (Integrated circuit)
ซึ่งใช้ในกระบวนการแปลงกระแสไฟฟ้าจากกระแสสลับเป็นกระแสตรงเพื่อจ่ายไฟฟ้าให้กับอุปกรณ์และชิ้นส่วนอิเล็กทรอนิกส์ต่างๆที่อยู่ในเครื่องคอมพิวเตอร์
เครื่องมือสื่อสาร รวมถึงเครื่องมือเครื่องใช้อิเล็กทรอนิกส์อี่นๆ

เพาเวอร์ซัพพลายสามารถแบ่งออกได้เป็นหลายประเภทตามความแตกต่างของคุณสมบัติในการนำแรงดันไฟฟ้าไปใช้
โดยสวิตช์ชิ่งเพาเวอร์ซัพพลายที่บริษัทฯ ผลิตในปัจจุบันแบ่งออกได้เป็น 3
ประเภทตามลักษณะการใช้งาน
โดยจะเรียกชื่อตามส่วนประกอบของคอมพิวเตอร์ที่สวิตช์ชิ่งเพาเวอร์ซัพพลายนำไปใช้งานด้วย ได้แก่
สวิตช์ชิ่งเพาเวอร์ซัพพลายสำหรับคอมพิวเตอร์ตั้งโต๊ะ (SPS for desktop)
สวิตช์ชิ่งเพาเวอร์ซัพพลายสำหรับเซิร์ฟเวอร์ (SPS for server)
และสวิตช์ชิ่งเพาเวอร์ซัพพลายสำหรับคอมพิวเตอร์ระบบเครือข่าย (SPS for networking)
ในการกำหนดระดับเทคโนโลยีของเพาเวอร์ซัพพลายว่าอยู่ในระดับใดนั้น
จะพิจารณาจากความหนาแน่นของกำลังไฟที่วัดเป็นหน่วยคิวบิคต่อตารางนิ้ว
โดยเพาเวอร์ซัพพลายที่ใช้เทคโนโลยีระดับสูงนั้นโดยทั่วไปจะมีขนาดที่เล็กแต่ในขณะเดียวกันก็ต้องสามารถให้กำลังไฟฟ้าในระดับที่สูง

ลูกค้าที่สำคัญสำหรับสินค้าเพาเวอร์ซัพพลาย ได้แก่ Cisco, Dell, HP, Arris
International, Xerox, Sun Microsystems, GE, Avaya และ Intel เป็นต้น

อแดปเตอร์ (Adapter) และชาร์ตเจอร์ (Charger)

ผลิตภัณฑ์อแดปเตอร์และชาร์ตเจอร์จัดเป็นเพาเวอร์ซัพพลายประเภทหนึ่งเช่นกัน
เนื่องจากการทำงานของผลิตภัณฑ์อแดปเตอร์และชาร์ตเจอร์จะมีลักษณะเหมือนกับเพาเวอร์ซัพพลายคือทำหน้าที่ในการแปลงกระแสไฟสลับเป็นกระแสไฟตรง
แต่เนื่องจากการที่มีขนาดเล็กสามารถพกพาได้ง่าย
จึงมักนำไปใช้กับอุปกรณ์อิเล็กทรอนิกส์เพื่อการบริโภคเป็นส่วนใหญ่ ได้แก่ คอมพิวเตอร์โน้ตบุ๊ค
โทรศัพท์มือถือ และเครื่องใช้ไฟฟ้าในครัวเรือน เป็นต้น ดังนั้น
จึงอาจจัดผลิตภัณฑ์เหล่านี้ให้อยู่ในกลุ่มเพาเวอร์ซัพพลายสำหรับใช้งานกับสินค้าอิเล็กทรอนิกส์เพื่อการบริโภค
(Power supply for consumer electronic)

ในปี 2549 ผลิตภัณฑ์อแดปเตอร์ของบริษัทฯส่วนใหญ่ผลิตเพื่อใช้กับเครื่องพิมพ์ (Printer)
มีเพียงบางส่วนที่เป็นอแดปเตอร์ที่ใช้กับเครื่องมือเครื่องใช้ไฟฟ้าภายในบ้าน เช่น Personal Data
Application (PDA) กล้องถ่ายวีดีโอ (Handy Cam) และโทรศัพท์ไร้สายที่ใช้ภายในบ้าน
ลูกค้าที่สำคัญสำหรับผลิตภัณฑ์อแดปเตอร์ ได้แก่ HP, Motorola และ Cisco เป็นต้น
ส่วนลูกค้าที่สำคัญสำหรับผลิตภัณฑ์ชาร์ตเจอร์ ได้แก่ Black & Decker และ HP เป็นต้น

ดีซี-ดีซี คอนเวอร์ตเตอร์ (DC-DC Converter)

DC-DC converter
เป็นอุปกรณ์อิเล็กทรอนิกส์ประเภทหนึ่งที่ใช้ในอุตสาหกรรมสารสนเทศและโทรคมนาคม
โดยเป็นเครื่องมือที่ช่วยในกระบวนการปรับระดับแรงดันไฟฟ้ากระแสตรงให้มีแรงดันที่ต่ำลงในขนาดต่างๆที่ผู้ใช้ต้องการนำไปใช้งานในเครื่องอุปกรณ์อิเล็กทรอนิกส์แต่ละประเภท
โดยหนึ่งในผลิตภัณฑ์ DC-DC converter ที่บริษัทฯ ผลิตคือ VRM (Voltage Regulated
Module) และหน่วยกำลังไฟหรือที่เรียกว่า Power module
(แหล่งจ่ายไฟที่สามารถเพิ่มหรือลดกำลังไฟได้ตามต้องการ)
ที่ใช้กับอุปกรณ์ที่ใช้ประกอบในเครื่องมืออุตสาหกรรมการสื่อสารและโทรคมนาคม
ผลิตภัณฑ์นี้จะทำหน้าที่ในการป้อนแรงดันคงที่ให้กับ Micro Processor
ซึ่งมักจะมีการเปลี่ยนแปลงของ Load (Dynamic Load) ที่มักเกิดขึ้นในระหว่างการทำงาน ดังนั้น
การมี VRM ในคอมพิวเตอร์นั้นจะทำให้การทำงานของระบบ Micro Processor
เป็นไปอย่างราบรื่นและรวดเร็ว นอกจากนี้ ความจำเป็นในการที่ต้องติดตั้ง DC-DC converter
ไว้ใกล้กับวงจรไฟฟ้าในอุปกรณ์อิเล็กทรอนิกส์เพื่อช่วยแก้ปัญหาของการที่อุปกรณ์อิเล็กทรอนิกส์ในปัจจุบันมักต้องการกระแสไฟที่มีกำลังสูงในขณะที่
Semiconductor ในวงจรกลับต้องการแรงดันไฟฟ้าต่ำ โดย DC-DC Converter
มีหน้าที่ในการช่วยแปลงแรงดันไฟฟ้าให้ต่ำลงมาอย่างคงที่ในขณะที่ยังสามารถป้อนกระแสไฟที่มีกำลังสูงได้
นอกจากนี้ DC-DC ยังสามารถช่วยลดแรงต้านของกระแสไฟในขณะที่วิ่งผ่านไปในสายลวด
ซึ่งการลดแรงต้านดังกล่าวจะเป็นการลดการสูญเสียแรงดันและความไม่สม่ำเสมอของกระแสไฟได้

ลูกค้าที่สำคัญสำหรับผลิตภัณฑ์ DC-DC converter ได้แก่ Dell, HP, IBM, Sun
Microsystems, Ericsson, Motorola และ Intel เป็นต้น

ผลิตภัณฑ์ DES

ผลิตภัณฑ์ DES เป็นสวิตช์ชิ่งเพาเวอร์ซัพพลายประเภทหนึ่ง ที่ใช้ในอุตสาหกรรมสื่อสารโทรคมนาคม
และอุตสาหกรรมเครื่องมือทางการแพทย์ ตัวอย่างเช่น ระบบโครงข่ายสื่อสาร
ระบบเครือข่ายของตู้เบิกถอนเงินสดอัตโนมัติของธนาคาร
ระบบการป้องกันความปลอดภัยในสถานที่ต่างๆ และระบบเตือนภัยฉุกเฉิน เป็นต้น

ผลิตภัณฑ์ในกลุ่ม DES
จะประกอบด้วยชิ้นส่วนและอุปกรณ์ที่จำเป็นหลายประเภทสำหรับระบบไฟฟ้ากำลังสูงที่ใช้ในอุปกรณ์เครือข่ายการส่งสัญญาณโทรคมนาคมขนาดใหญ่
อาทิเช่น อุปกรณ์แปลงกระแสไฟฟ้า อุปกรณ์เปลี่ยนกระแสตรง และอุปกรณ์กลับกระแส เป็นต้น
ซึ่งเมื่อนำชิ้นส่วนต่างๆ มาประกอบกับฝาครอบและชุดแบตเตอรี่แล้ว
ก็จะได้เป็นอุปกรณ์ควบคุมการจ่ายกระแสไฟฟ้ากำลังสูงที่สมบูรณ์ เพื่อการใช้งานแบบต่างๆ
ของระบบโทรคมนาคม
ซึ่งปัจจุบันเดลต้าประเทศไทยเป็นผู้ผลิตผลิตภัณฑ์เพาเวอร์ซัพพลายที่ครอบคลุมทั้งแบบมาตรฐานที่ใช้กันทั่วไปและสินค้าที่ออกแบบเพื่อสนองต่อความต้องการเฉพาะของลูกค้ารวมทั้งผลิตฝาครอบของชุดงาน
(Shelves) ด้วย ทั้งนี้เพื่อให้มีต้นทุนการผลิตที่ต่ำและสามารถแข่งขันได้

ปัจจุบันเพื่อเป็นการเสริมสร้างความแข็งแกร่งด้านการตลาด
บริษัทฯได้จัดให้มีเครือข่ายเพื่อให้บริการหลังการขายในประเทศต่างๆ กว่า 50 ประเทศ
ซึ่งมากกว่า 15 ประเทศเป็นการดำเนินงานภายใต้กลุ่มบริษัทย่อยคือกลุ่มบริษัท เดลต้า เอ็นเนอร์ยี่
ซิสเต็ม ส่วนที่เหลือเป็นการร่วมมือกับผู้ให้บริการในท้องถิ่น
และเพื่อสร้างความพึงพอใจและให้ประโยชน์สูงสุดแก่ลูกค้า บริษัทฯ
ได้มอบหมายให้ทีมงานวิศวกรที่มากด้วยประสบการณ์และความสามารถของ DES
รับผิดชอบในการพัฒนาอุปกรณ์การแปลง
อุปกรณ์ควบคุมกระแสไฟฟ้ารวมทั้งชิ้นส่วนเพื่อใช้ในระบบโทรคมนาคม
และมีวิศวกรด้านพัฒนาระบบและการให้บริการด้านเทคนิคหลังการขายมากกว่า 95 คน
เพื่อให้บริการกับลูกค้าที่สำคัญที่ตั้งอยู่ในพื้นที่ ที่เป็นศูนย์กลางทางธุรกิจโทรคมนาคม
เพื่อให้สามารถตอบสนองต่อความต้องการของลูกค้าได้อย่างมีประสิทธิภาพและทันต่อความต้องการที่เร่งด่วน

ด้วยประสบการณ์ที่สะสมมาอย่างมากมายในอดีตของ DES ทำให้บริษัทฯ
สามารถพัฒนาผลิตภัณฑ์ต่างๆออกมาอย่างต่อเนื่อง
ซึ่งนอกเหนือไปจากระบบโทรคมนาคมที่ได้กล่าวมาแล้วในข้างต้น ทางบริษัทฯ
ยังได้พัฒนาผลิตภัณฑ์เพาเวอร์ซัพพลายกำลังไฟสูงสำหรับใช้ในอุปกรณ์เซิร์ฟเวอร์(Server)
อุปกรณ์จัดเก็บกระแสไฟฟ้า (Storage System) และอุปกรณ์เครือข่ายคอมพิวเตอร์ส่วนบุคคล
(Networking) รวมทั้งในอุปกรณ์สำหรับระบบโทรคมนาคม
ซึ่งสวิตช์ชิ่งเพาเวอร์ซัพพลายนี้จะช่วยปรับกำลังไฟฟ้าที่ใช้ในเครื่องมือหรืออุปกรณ์ต่างๆ
ดังกล่าวให้มีความสม่ำเสมอและต่อเนื่องเพื่อตอบสนองความต้องการกำลังไฟที่แตกต่างกันของอุปกรณ์ต่างๆ
โดยขนาดของความต้องการกำลังไฟในแต่ละอุปกรณ์นั้นมีตั้งแต่ 300 วัตต์ ถึง 150 กิโลวัตต์
ซึ่งบริษัทฯได้พยายามพัฒนาผลิตภัณฑ์ต่างๆออกมาอย่างต่อเนื่องเพื่อรองรับความต้องการอันหลากหลายของผลิตภัณฑ์และความต้องการของลูกค้า

ลูกค้าที่สำคัญสำหรับผลิตภัณฑ์ DES ได้แก่ Cisco, Motorola, Nokia, Ericsson, Lucent,
HPQ, Phoenix, Hitachi, IBM, Avaya, Linde, Sun Microsystems, Perkinelmer
และลูกค้าสำคัญอื่นๆ อีกทั่วโลก

กลุ่มผลิตภัณฑ์จอแสดงภาพ

สำหรับธุรกิจในกลุ่มจอแสดงภาพนั้น ปัจจุบันบริษัทฯ ได้มุ่งเน้นเฉพาะผลิตภัณฑ์ทีวีแอลซีดี
เนื่องจากตลาดมีความต้องการผลิตภัณฑ์ดังกล่าวค่อนข้างสูง
ประกอบกับเทคโนโลยีจอแสดงภาพของทีวีได้ถูกพัฒนาให้มีลักษณะของจอภาพที่แบนลงและมีความสามารถในการรับสัญญาณภาพดิจิตอลได้ทุกระบบ
โดยในปัจจุบันตลาดได้ให้ความสำคัญที่รูปทรงที่บางลง น้ำหนักเบา ประหยัดไฟฟ้า
ลดการก่อมลภาวะเพื่อช่วยรักษาสิ่งแวดล้อม และมีความละเอียดของภาพที่สูงขึ้น(Full HD)
รวมทั้งขนาดของจอภาพที่มีให้เลือกตั้งแต่ขนาด 15” ไปจนถึงขนาด 47”

พัดลมระบายความร้อน

ในอุตสาหกรรมอิเล็กทรอนิกส์
คุณสมบัติที่สำคัญอย่างหนึ่งของผลิตภัณฑ์ที่ตลาดมักต้องการคือประสิทธิภาพในการทำงานซึ่งจะเน้นที่ความเร็วในการทำงานของเครื่องเป็นหลัก
และเมื่อระบบต้องมีการทำงานด้วยความเร็วสูง จึงทำให้เกิดความร้อนสูงขึ้น ดังนั้น
พัดลมระบายความร้อนจึงมีความจำเป็นต่อผลิตภัณฑ์อิเล็กทรอนิกส์เพื่อรักษาประสิทธิภาพการทำงานที่สูงไว้ได้
ปัจจุบันพัดลมระบายความร้อนมีหลายประเภท ได้แก่ พัดลมระบายความร้อนแบบพื้นฐาน (Base
Fan) แบบเครื่องเป่าลม (Blower) และแบบต่อพ่วง (Fan Tray) ทั้งนี้
พัดลมระบายความร้อนแต่ละประเภทจะมีคุณสมบัติเฉพาะตัวที่เหมาะกับการใช้งานแต่ละประเภท
ซึ่งการเลือกใช้รูปแบบและขนาดของพัดลมระบายความร้อนจะขึ้นอยู่กับความต้องการของลูกค้าเป็นหลัก
ลูกค้าสำคัญของบริษัทฯ สำหรับผลิตภัณฑ์นี้ล้วนเป็นผู้ผลิตรายใหญ่ในอุตสาหกรรมอิเล็กทรอนิกส์โลก
เช่น Intel, Lucent Technologies, Cisco, HPQ, IBM และอื่นๆ

ปัจจุบันบริษัทฯ มีทีมงานออกแบบผลิตภัณฑ์ภายในบริษัทฯ เอง
รวมทั้งยังได้รับการสนับสนุนและแลกเปลี่ยนความรู้กับทีมงานออกแบบและวิจัยจากบริษัทในกลุ่มที่มีอยู่ทั่วโลก
และเนื่องจากความต้องการของตลาดพัดลมระบายความร้อนได้มีการขยายตัวสูงขึ้นจากการที่เทคโนโลยีได้มีการพัฒนาอย่างไม่หยุดยั้งและผู้บริโภคได้ให้ความสำคัญต่อคุณภาพและประสิทธิภาพการใช้งานของสินค้าอิเล็กทรอนิกส์มากขึ้น
บริษัทฯ
จึงสามารถขยายขอบเขตการตลาดและการใช้งานของพัดลมระบายความร้อนเข้าไปในอุตสาหกรรมอื่นๆนอกเหนือจากการใช้งานกับเครื่องคอมพิวเตอร์และการใช้ภายใน

บริษัทฯ เพื่อผลิตสินค้าประเภทอื่นได้อย่างหลากหลายมากขึ้น
โดยสามารถขยายไปสู่อุตสาหกรรมเครื่องใช้ไฟฟ้า อุตสาหกรรมการสื่อสารโทรคมนาคม
อุตสาหกรรมรถยนต์ (เช่น พัดลมที่ใช้ในเบาะรถยนต์ เครื่องเสียง และระบบการนำทาง เป็นต้น)
ขณะนี้บริษัทฯ
พร้อมอย่างเต็มที่สำหรับความท้าทายและการพัฒนาใหม่ๆสำหรับผลิตภัณฑ์พัดลมระบายความร้อนที่จะสร้างความพึงพอใจให้แก่ลูกค้า

อีเอ็มไอ ฟิลเตอร์ (EMI Filter)

EMI Filter
เป็นอุปกรณ์อิเล็กทรอนิกส์ชนิดหนึ่งที่นำมาใช้กับผลิตภัณฑ์ไฟฟ้าและอิเล็กทรอนิกส์เพื่อช่วยในการลดทอนหรือตัดสัญญาณรบกวนที่เข้าไปในผลิตภัณฑ์ไฟฟ้าและอิเล็กทรอนิกส์ต่างๆ
โดยจะช่วยให้สัญญาณที่จะนำไปใช้งานนั้นมีความเรียบและคงที่มากขึ้น EMI Filter
ของบริษัทฯได้ผ่านการทดสอบทางด้านความเข้ากันได้ทางสนามแม่เหล็กไฟฟ้า (Electromagnetic
Compatibility) หรือ EMC และ CE เพื่อที่จะสามารถนำเข้าไปขายในตลาดยุโรป ญี่ปุ่น
ออสเตรเลีย นิวซีแลนด์ และอเมริกา ซึ่งในปัจจุบันประเทศไทยเองก็ได้เริ่มบังคับใช้มาตรฐาน EMC
กับอุปกรณ์ และผลิตภัณฑ์อิเล็กทรอนิกส์ที่นำเข้ามาขายและผลิตในประเทศไทยด้วยเช่นกัน โดยบริษัทฯ
มีห้องทดสอบผลิตภัณฑ์ซึ่งเป็นที่ยอมรับในระดับสากลเป็นของตนเอง เช่น Shielding Rooms และ
ห้องทดสอบผลิตภัณฑ์ทางด้านแม่เหล็กไฟฟ้า (EMC Compatibility)
รวมทั้งมีสินค้าที่ได้รับการพัฒนาด้วยเทคโนโลยีชั้นเยี่ยมมากกว่า 2,000 รายการ
ซึ่งได้รับการรับรองจากสถาบัน UL, CSA และ VDE
ความมุ่งมั่นในด้านความเป็นเลิศของคุณภาพสินค้านั้น จะเริ่มต้นตั้งแต่กระบวนการออกแบบ
จนถึงทุกขั้นตอนในกระบวนการผลิตซึ่งได้ผ่านการรับรองระบบมาตรฐาน TS16949/ISO-14001
ผลิตภัณฑ์ EMI Filter ทั้งหมดจึงได้รับการรับรองมาตรฐานด้านความปลอดภัยในระดับสากล
และผ่านการควบคุมกระบวนการทั้งทางด้านสถิติ และการจัดการคุณภาพทั่วทั้งองค์กร
(Statistical Process Control and Total Quality Management)โดยส่วนใหญ่ EMI
Filter จะนำมาใช้งานกับผลิตภัณฑ์ต่างๆ ได้หลากหลาย เช่น เครื่องใช้ไฟฟ้าภายในบ้าน
อุปกรณ์คอมพิวเตอร์ สถานีรับ-ส่งและทวนสัญญาณของโทรศัพท์เคลื่อนที่
ระบบระบายความร้อนของสถานีรับ-ส่งและทวนสัญญาณของโทรศัพท์เคลื่อนที่ ระบบควบคุมอัตโนมัติ
เครื่องจักรขนาดใหญ่ เครื่องปรับอากาศขนาดใหญ่ และในปีนี้ทางบริษัทได้ขยายการใช้งานของ EMI
เพื่อขยายตลาดการใช้งานกับผลิตภัณฑ์ต่างๆ ได้เพิ่มมากขึ้น ได้แก่ ระบบลิฟท์และบันไดเลื่อน
เครื่องซักผ้าขนาดใหญ่สำหรับ โรงพยาบาล โรงแรม ร้านซักรีด
เครื่องทอผ้าและเครื่องหยอดเหรียญสำหรับน้ำดื่ม ชา กาแฟ ลูกค้าที่สำคัญสำหรับผลิตภัณฑ์ EMI
Filter ได้แก่ Philips, Sony, Apple, Artesyn, Panasonic, Fagor, LG, Otis,
Mitsubishi และ Hitachi เป็นต้น

ผลิตภัณฑ์กลุ่มโซลินอยด์ วาล์ว

โซลินอยด์ วาล์วเป็นอุปกรณ์อิเล็กทรอนิกส์ชนิดหนึ่ง
ซึ่งส่วนใหญ่จะถูกนำไปใช้ในระบบควบคุมอัตโนมัติที่ต้องการควบคุมชิ้นส่วนเชิงกลด้วยไฟฟ้า เช่น
ระบบวาล์วอัตโนมัติ ระบบล็อคอัตโนมัติ เป็นต้น
เนื่องจากการประยุกต์ใช้โซลินอยด์มีความหลากหลาย
กลุ่มลูกค้าหลักของผลิตภัณฑ์นี้จึงมีมากตามไปด้วย ได้แก่ กลุ่มอุตสาหกรรมยานยนต์ เช่น
การใช้โซลินอยด์เป็นส่วนประกอบของระบบเบรกนิรภัย ABS ระบบหัวฉีดอิเล็กทรอนิกส์ เป็นต้น
นอกจากนี้ ยังใช้เป็นส่วนประกอบในกลุ่มอุตสาหกรรมเครื่องใช้ไฟฟ้า เช่น
วาล์วน้ำสำหรับเครื่องซักผ้า เครื่องทำน้ำแข็งอัตโนมัติ วาล์วอัตโนมัติในสุขภัณฑ์
ส่วนการใช้ในกลุ่มอุตสาหกรรมด้านความปลอดภัย เช่น ระบบล็อคอัตโนมัติในตู้นิรภัย ประตูนิรภัย
อุปกรณ์ตัดกระแสไฟฟ้าอัตโนมัติ เป็นต้น ปัจจุบัน บริษัทฯ
มีความสามารถในการผลิตโซลินอยด์เพื่อสนองตอบต่อตามความต้องการของลูกค้าในลักษณะการใช้งานตามประเภทอุตสาหกรรมต่างๆ
ได้อย่างหลากหลาย

2.3.2. การดำเนินงานของบริษัทฯ ในปี 2549

[]

[] []

(โปรดดูโครงสร้างรายได้ตามกลุ่มผลิตภัณฑ์ในหน้า 17)

ในปี 2549
เดลต้าประเทศไทยยังคงดำเนินแนวทางในการพัฒนายกระดับขีดความสามารถเพื่อตอบสนองความต้องการของลูกค้า
“การให้ความพึงพอใจแก่ลูกค้า (Customer Delight)” ถือเป็นคติของบริษัทฯ
ที่พนักงานทุกระดับต้องยึดถือปฎิบัติ ทั้งนี้
ด้วยการใช้ความแข็งแกร่งในด้านการวิจัยและพัฒนาเพื่อพัฒนาผลิตภัณฑ์ให้สามารถตอบสนองต่อความต้องการของลูกค้าทั้งในด้านรูปแบบและระดับเทคโนโลยีของผลิตภัณฑ์
รวมทั้งการใช้ความสามารถในการลดต้นทุนการผลิตด้วยทีมงานที่มีความเชี่ยวชาญด้านการจัดหาวัตถุดิบและการปรับปรุงกระบวนการผลิตให้มีประสิทธิภาพ
เพื่อให้มีต้นทุนการผลิตที่อยู่ในระดับที่แข่งขันได้
นอกจากนี้ยังเน้นความสำคัญในการพัฒนาทรัพยากรบุคคลในทุกส่วนขององค์กรเพื่อเสริมสร้างความแข็งแกร่งขององค์กรโดยรวมให้สามารถแข่งขันในตลาดโลกซึ่งนับวันจะมีการแข่งขันที่สูงขึ้น

อย่างไรก็ตาม
เนื่องจากบริษัทฯเป็นผู้ส่งออกที่มีรายได้ส่วนใหญ่เป็นเงินเหรียญสหรัฐจึงได้รับผลกระทบจากการเพิ่มค่าของเงินบาทเมื่อเทียบกับค่าเงินเหรียญสหรัฐที่เกิดขึ้นปี
2549 ค่อนข้างมาก ทำให้ยอดขายที่คิดเป็นเงินบาทลดลงเล็กน้อยประมาณร้อยละ 0.83 จากจำนวน
43,918 ล้านบาทในปีก่อน ลงเหลือ 43,554 ล้านบาทในปี 2549
ในขณะที่ยอดขายในสกุลเงินเหรียญสหรัฐได้เพิ่มขึ้นประมาณร้อยละ 6 เมื่อเทียบกับปีก่อน

กลุ่มผลิตภัณฑ์เพาเวอร์ซัพพลาย

ผลิตภัณฑ์เพาเวอร์ซัพพลาย ในปี 2549 ยังคงได้รับความนิยมอย่างต่อเนื่องมาตั้งแต่ปีก่อน
เนื่องจากปัจจุบันตลาดเพาเวอร์ซัพพลายในเอเชียได้ทวีบทบาทเพิ่มขึ้นอย่างต่อเนื่องทั้งในด้านการออกแบบ
การผลิตและการขาย ในขณะที่ตลาดในแถบอเมริกาเหนือและยุโรปได้ลดความสำคัญลง
เนื่องจากเป็นตลาดที่มีความอิ่มตัวแล้ว นอกจากนี้ ความเจริญทางเศรษฐกิจของประเทศที่กำลังพัฒนา
เช่น อินเดีย รัสเซีย บราซิล รวมทั้งประเทศในแถบภูมิภาคอื่น
ยังคงเป็นแรงผลักดันที่สำคัญต่อการเติบโตของอุตสาหกรรมโทรคมนาคมและเทคโนโลยีสารสนเทศและได้สร้างความต้องการเพิ่มขึ้นอย่างต่อเนื่องมายังเพาเวอร์ซัพพลายที่ใช้ในอุตสาหกรรมดังกล่าว

ในปี 2549 ผลิตภัณฑ์เพาเวอร์ซัพพลายที่ใช้ในอุปกรณ์แปลงกระแสไฟ (เช่น ชาร์ตเจอร์
อแดปเตอร์) เครื่องพิมพ์ (printer) อุปกรณ์การสื่อสารและโทรคมนาคม
รวมทั้งเพาเวอร์ซัพพลายที่ใช้กับเครื่องเล่นเกมส์ ทีวีแอลซีดี และอุปกรณ์จัดเก็บกระแสไฟ
(Storage power supply) ได้มีสัดส่วนการขายที่สูงขึ้นเมื่อเทียบกับผลิตอื่นในกลุ่มเดียวกัน
โดยลูกค้าที่สำคัญในปีนี้ได้แก่ HP, DELL, Sun Micro Systems, Cisco, Intel, Xerox
และอื่นๆ ซึ่งกลุ่มลูกค้ากลุ่มนี้ล้วนเป็นลูกค้าที่มีความสัมพันธ์กับบริษัทฯ มาอย่างยาวนาน
เนื่องจากมีความพึงพอใจในผลิตภัณฑ์และการบริการของบริษัทฯ และแม้ว่าในปัจจุบันบริษัทฯ
จะเริ่มหันมาให้ความสำคัญต่อผลิตภัณฑ์เพาเวอร์ซัพพลายที่มีระดับเทคโนโลยีที่สูงขึ้นซึ่งมีอัตรากำไรที่ดีกว่า
แต่บริษัทฯ ยังคงผลิตเพาเวอร์ซัพพลายในกลุ่มผลิตภัณฑ์นี้
ซึ่งส่วนใหญ่ประกอบด้วยเพาเวอร์ซัพพลายแบบมาตรฐานที่ใช้ทั่วไป (Traditional power
supply) และเพาเวอร์ซัพพลายสำหรับผลิตภัณฑ์อิเล็กทรอนิกส์เพื่อการบริโภค (Consumer
electronic power supply) เช่น อแดปเตอร์ ให้กับลูกค้าเก่าแก่กลุ่มนี้
โดยยอดขายของกลุ่มผลิตภัณฑ์นี้ในปี 2549 ลดลงประมาณร้อยละ 10 จากจำนวน 13,940
ล้านบาทในปี 2548 เหลือ 12,505 ล้านบาท และคิดเป็นสัดส่วนประมาณร้อยละ 29
ของยอดขายรวมของปี 2549
ซึ่งจะเห็นได้ว่าสัดส่วนการขายได้ลดลงเล็กน้อยจากปีก่อนที่มีสัดส่วนประมาณร้อยละ 32

กำลังการผลิตของผลิตภัณฑ์ในกลุ่มผลิตภัณฑ์สวิตช์ชิ่งเพาเวอร์ซัพพลายในปี 2549

ผลิตภัณฑ์ดีซี-ดีซี (DC-DC)

  สถานที่ตั้ง : โรงงานที่ 5 ในเขตส่งออกของนิคมอุตสาหกรรมบางปู จังหวัดสมุทรปราการ

  พื้นที่การผลิต : 4,200 ตารางเมตร

  จำนวนพนักงาน : 795 คน

สายการผลิต : 10 สาย

ผลิตเต็มที่เฉลี่ย : 1,200,000 หน่วยต่อเดือน

ผลิตจริงเฉลี่ย : คิดเป็นร้อยละ 83 ของกำลังการผลิตเต็มที่

ผลิตภัณฑ์สวิตช์ชิ่งเพาเวอร์ซัพพลาย 1 (สำหรับ server, PC, Notebook)

สถานที่ตั้ง : โรงงานที่ 5 ในเขตส่งออกของนิคมอุตสาหกรรมบางปู จังหวัดสมุทรปราการ

  พื้นที่การผลิต : 9,600 ตารางเมตร

จำนวนพนักงาน : 2,000 คน

  สายการผลิต : สวิตช์ชิ่งเพาเวอร์ซัพพลาย 10 สาย (สำหรับเซิร์ฟเวอร์ 3 สาย
  และผลิตภัณฑ์อิเล็กทรอนิกส์เพื่อผู้บริโภค 7 สาย)

  ผลิตเต็มที่เฉลี่ย : สวิตช์ชิ่งเพาเวอร์ซัพพลาย (สำหรับเซิร์ฟเวอร์) 280,000 หน่วยต่อเดือน

  สวิตช์ชิ่งเพาเวอร์ซัพพลาย (สำหรับผลิตภัณฑ์อิเล็กทรอนิกส์เพื่อผู้บริโภค) 3,500,000
  หน่วยต่อเดือน

ผลิตจริงเฉลี่ย : คิดเป็นร้อยละ 73 ของกำลังการผลิตเต็มที่

ผลิตภัณฑ์สวิตช์ชิ่งเพาเวอร์ซัพพลาย 2 (สำหรับ Networking) ใช้กำลังการผลิตร่วมกับผลิตภัณฑ์
DES

กลุ่มผลิตภัณฑ์ DES

สำหรับกลุ่มผลิตภัณฑ์ DES (ซึ่งได้แก่ผลิตภัณฑ์เพาเวอร์ซิสเต็ม) มียอดขายในปี 2549
เพิ่มขึ้นจากปีก่อนเล็กน้อยจากจำนวน 14,195 ล้านบาทในปี 2548 เป็น 14,524 ล้านบาท
คิดเป็นเพิ่มขึ้นประมาณร้อยละ 2

กลุ่มผลิตภัณฑ์ DES นี้ได้แบ่งเป็นผลิตภัณฑ์กลุ่มย่อยอีก 3 กลุ่มหลักๆ ได้แก่ 1)
กลุ่มเพาเวอร์ซิสเต็มสำหรับลูกค้าที่ต้องการการออกแบบเฉพาะ (Custom Design (CD)) 2)
กลุ่มเพาเวอร์ซิสเต็มที่ลูกค้ากำหนดแบบของผลิตภัณฑ์มาให้ (Original Equipment
Manufacturing (OEM)) 3) กลุ่มเพาเวอร์ซิสเต็มสำหรับอุตสาหกรรมโทรคมนาคม (Telecom
Power System (PS)) โดยลูกค้าในกลุ่ม CD
ส่วนใหญ่ได้แก่ผู้ผลิตในอุตสาหกรรมโทรคมนาคมในส่วนของผู้ผลิตอุปกรณ์เครื่องมือสื่อสารและอุตสาหกรรมเทคโนโลยีสารสนเทศ
(Telecom and IT applications)
ซึ่งการสนับสนุนด้านการวิจัยและพัฒนาผลิตภัณฑ์ในกลุ่มนี้จะมาจากบริษัทย่อยคือ บริษัท เดลต้า
เอ็นเนอร์ยี่ ซิสเต็ม (เยอรมัน) จากศูนย์วิจัยและพัฒนาที่ตั้งอยู่ที่เมืองแทนนิงเก้น (Taningen)
ประเทศเยอรมัน ในปีที่ผ่านมา บริษัทฯ
สามารถพัฒนาตลาดและเข้าถึงกลุ่มลูกค้าใหม่ๆที่เป็นผู้ผลิตชั้นนำในธุรกิจโทรคมนาคมของโลก ได้แก่
Alcatel, Ericsson และ Nokia
แต่ยอดขายในปีนี้ยังคงมีระดับใกล้เคียงกับปีที่ผ่านมาคือประมาณ 5,870
ล้านบาทและลูกค้าหลักของกลุ่ม CD ได้แก่ IBM, Motorola, Cisco, DELL, Nokia และ Sun
Microsystems ส่วนลูกค้าใน กลุ่ม OEM ส่วนใหญ่เป็นผู้ผลิตในอุตสาหกรรมรถยนต์ การแพทย์
และอุตสาหกรรมที่เกี่ยวข้องกับการใช้พลังงานจากธรรมชาติ ยอดขายของกลุ่ม OEM ในปี 2549
มีจำนวนประมาณ 2,678 ล้านบาท เพิ่มขึ้นจากจำนวน 2,414 ล้านบาท ในปี2548
ลูกค้าที่สำคัญของกลุ่มนี้ได้แก่ Phoenix, Siemens, และ Fresenius
ซึ่งการสนับสนุนด้านการวิจัยและพัฒนาผลิตภัณฑ์ของกลุ่ม OEM นี้จะมาจากบริษัทย่อยคือ บริษัท เดลต้า
เอ็นเนอร์ยี่ ซิสเต็ม (เยอรมัน) เช่นกันแต่เป็นศูนย์วิจัยและพัฒนาที่ตั้งอยู่ที่เมืองซอสท์ (Soest)
ประเทศเยอรมัน ยอดขายของกลุ่ม PS ในปี 2549 ได้เพิ่มขึ้นเล็กน้อยจากปีก่อนที่มีมูลค่าการขาย
5,172 ล้านบาท เป็น 5,881 ล้านบาท
ลูกค้าในกลุ่มนี้ส่วนใหญ่อยู่ในอุตสาหกรรมโทรคมนาคมเกี่ยวกับการให้บริการเครือข่ายโทรศัพท์
(Telecom site) ได้แก่ Vodafone, Nortel, Siemens, Nokia, Pakistan Mobile,
Swisscom, Telefonica และอื่นๆ
งานด้านการวิจัยและพัฒนาผลิตภัณฑ์ของผลิตภัณฑ์ในกลุ่มนี้ส่วนใหญ่ยังดำเนินงานโดยบริษัทย่อยในกลุ่ม
DES แต่จะผลิตในประเทศไทย เนื่องจากสามารถควบคุมต้นทุนการผลิตได้อย่างมีประสิทธิภาพ ทั้งนี้
เพื่อให้ได้ผลิตภัณฑ์ที่มีคุณภาพสูงในระดับเดียวกับการผลิตในยุโรปแต่มีต้นทุนที่ต่ำกว่า การผลิต
Telecom Power Systems
ในประเทศไทยนอกจากเป็นการผลิตเพื่อการรองรับตลาดในภาคพื้นเอเชียตะวันออกเฉียงใต้แล้ว
บริษัทฯยังมีแผนที่จะขยายตลาดเข้าสู่ในประเทศไทยเองอีกด้วย

กำลังการผลิตของผลิตภัณฑ์ในกลุ่มผลิตภัณฑ์ DES ในปี 2549

ผลิตภัณฑ์ DES (ประเทศไทย)

สถานที่ตั้ง : โรงงานที่ 5 ในเขตส่งออกของนิคมอุตสาหกรรมบางปู จังหวัดสมุทรปราการ

พื้นที่การผลิต : 15,000 ตารางเมตร

จำนวนพนักงาน : 2,200 คน

สายการผลิต : เน็ตเวิร์คกิ้ง 7 สาย ผลิตภัณฑ์ดีอีเอส 21 สาย

ผลิตเต็มที่เฉลี่ย : เน็ตเวิร์คกิ้ง 160,000 หน่วยต่อเดือน

ผลิตภัณฑ์ดีอีเอส 120,000 หน่วยต่อเดือน

  ผลิตจริงเฉลี่ย : คิดเป็นร้อยละ 80 ของกำลังการผลิตเต็มที่

ผลิตภัณฑ์ DES (สโลวาเกีย)

สถานที่ตั้ง : Nova Dubnica, Slovak Republic

พื้นที่การผลิต : 9,500 ตารางเมตร

จำนวนพนักงาน : 330 คน

ผลิตเต็มที่เฉลี่ย : 32,000 หน่วยต่อเดือน

ผลิตจริงเฉลี่ย : คิดเป็นร้อยละ 90 ของกำลังการผลิตเต็มที่

ผลิตภัณฑ์ DES (อินเดีย)

สถานที่ตั้ง : Plot No. 27,29,30,31 Sector– 34, EHTP, Gurgaon – 122001,

Haryana, India

  พื้นที่การผลิตรวม : 55,200 ตารางฟุต

 จำนวนพนักงาน : 253 คน

สายการผลิต : 7 กลุ่ม/สาย (สำหรับระบบโทรคมนาคม)

ผลิตเต็มที่เฉลี่ย : 3,750 หน่วยต่อเดือน

ผลิตจริงเฉลี่ย : คิดเป็นร้อยละ 80 ของกำลังการผลิตเต็มที่

กลุ่มผลิตภัณฑ์จอแสดงภาพ

กลุ่มผลิตภัณฑ์จอแสดงภาพหรือ VDBG ในปี 2549 มียอดขายใกล้เคียงกับปีที่ผ่านมาคือ ประมาณ
12,000 ล้านบาท โดยมีผลิตภัณฑ์หลักเพียงผลิตภัณฑ์เดียวคือทีวีแอลซีดี บริษัทฯ
ได้หยุดการผลิตมอนิเตอร์และทีวีพลาสม่าตั้งแต่เมื่อประมาณกลางปี 2549 จากแผนภาพข้างต้น
จะเห็นว่าสัดส่วนการขายของกลุ่มผลิตภัณฑ์นี้มีแนวโน้มลดลงอย่างเห็นได้ชัดตั้งแต่ปี 2547
โดยลดจากร้อยละ 32 ในปี 2547 ลงเหลือร้อยละ 28 ของยอดขายรวมในปี 2549 ทั้งนี้
เป็นไปตามเป้าหมายของบริษัทฯที่ต้องการลดความสำคัญของกลุ่มผลิตภัณฑ์นี้ลงเนื่องจากบริษัทฯมีนโยบายที่จะมุ่งเน้นธุรกิจที่มีระดับเทคโนโลยีและอัตรากำไรที่สูงขึ้น

กำลังการผลิตของผลิตภัณฑ์ในกลุ่มผลิตภัณฑ์จอแสดงภาพในปี 2549

  สถานที่ตั้ง : โรงงานที่ 1 ในเขตส่งออกของนิคมอุตสาหกรรมบางปู จังหวัดสมุทรปราการ

  พื้นที่การผลิต : 18,000 ตารางเมตร

  จำนวนพนักงาน : 635 คน

  สายการผลิต : 6 สาย

  ผลิตเต็มที่เฉลี่ย : ทีวีแอลซีดี 84,000 หน่วยต่อเดือน

  ผลิตจริงเฉลี่ย : คิดเป็นร้อยละ 40 ของกำลังการผลิตเต็มที่

กลุ่มผลิตภัณฑ์ชิ้นส่วนอิเล็กทรอนิกส์

กลุ่มผลิตภัณฑ์ชิ้นส่วนอิเล็กทรอนิกส์มีอัตราการเติบโตของยอดขายในปี 2549
ค่อนข้างสูงโดยเพิ่มขึ้นถึงประมาณร้อยละ 33
แม้ว่าจะได้รับผลกระทบจากการเพิ่มค่าของเงินบาทก็ตาม
ยอดขายรวมของกลุ่มผลิตภัณฑ์นี้เพิ่มขึ้นจากจำนวน 3,202 ล้านบาทในปี 2548 เป็น 4,246
ล้านบาทในปี 2549 ผลิตภัณฑ์หลักในกลุ่มนี้ยังคงเป็นผลิตภัณฑ์พัดลมระบายความร้อน (Cooing Fan)
และอีเอ็มไอ ฟิลเตอร์ (EMI Filter) โดยในปี 2549
ยอดขายของพัดลมระบายความร้อนได้เพิ่มสูงขึ้นจากประมาณ 1,642 ล้านบาทในปี 2548
เป็นประมาณ 2,558 ล้านบาทหรือคิดเป็นเพิ่มขึ้นกว่าร้อยละ 56
เนื่องจากในปีนี้นอกจากการผลิตพัดลมระบายความร้อนแบบมาตรฐานทั่วไปแล้ว
บริษัทฯยังสามารถขยายการพัฒนาไปยังพัดลมระบายความร้อนที่ใช้กับเซิร์ฟเวอร์
ซึ่งเป็นการช่วยขยายตลาดได้อย่างน่าพอใจและยังอาจเป็นตลาดที่สำคัญต่อไปได้ในอนาคต
ส่วนผลิตภัณฑ์พัดลมระบายความร้อนสำหรับระบบการเก็บรักษาข้อมูลและเครื่องเล่นเกมส์ยังคงได้รับความนิยมจากลูกค้าจำนวนมาก
โดยลูกค้าที่สำคัญของกลุ่มผลิตภัณฑ์นี้ในปีนี้ได้แก่ Cisco, Engenio, Fujikura, Sun
Microsystems และ Alcatel ส่วนผลิตภัณฑ์อีเอ็มไอ ฟิลเตอร์ที่ผลิตในปี 2549
ส่วนใหญ่เป็นผลิตภัณฑ์ที่ใช้งานกับทีวีแอลซีดี มอเตอร์ขับเคลื่อน (Motor Drive)
อุปกรณ์ปรับแรงดันไฟฟ้า (Inverters) ลิฟท์ รวมทั้งใช้ในระบบการทำงานสำหรับงานโลหะ
(Metallic Processing) และอีเอ็มไอ ฟิลเตอร์แบบมาตรฐานทั่วไป ยอดขายอีเอ็มไอ ฟิลเตอร์
เพิ่มขึ้นประมาณร้อยละ 14 จากจำนวน 1,070 ล้านบาทในปี 2548 เป็น 1,225 ล้านบาทในปี
2549 และสำหรับผลิตภัณฑ์ชิ้นส่วนอิเล็กทรอนิกส์ประเภทอื่นๆ บริษัทฯ
ได้เริ่มพัฒนาผลิตภัณฑ์ที่ใช้ในอุตสาหกรรมรถยนต์เพื่อขยายตลาดของกลุ่มผลิตภัณฑ์นี้ให้เข้าสู่อุตสาหกรรมดังกล่าวต่อไปในอนาคต
และสำหรับผลิตภัณฑ์โซลินอยด์ (Solenoid) นั้น
แม้ว่าจะเป็นผลิตภัณฑ์ใหม่แต่ได้เริ่มสร้างรายได้ให้แก่บริษัทฯแล้วแม้จะยังไม่มากนัก
ปัจจุบันผลิตภัณฑ์โซลินอยด์ของบริษัทฯ ได้เป็นที่ยอมรับในอุตสาหกรรมระบบล็อคนิรภัย
ลูกค้าที่สำคัญได้แก่ KABAMAS และ LA GARD
ซึ่งลูกค้าทั้งสองรายนี้จัดเป็นผู้ผลิตและจัดจำหน่ายผลิตภัณฑ์อิเล็กทรอนิกส์ที่เกี่ยวกับระบบล็อคนิรภัยชั้นนำของโลกจึงนับเป็นผลิตภัณฑ์ที่มีศักยภาพอีกผลิตภัณฑ์หนึ่ง

กำลังการผลิตของผลิตภัณฑ์ในกลุ่มผลิตภัณฑ์ชิ้นส่วนอิเล็กทรอนิกส์ในปี 2549

ผลิตภัณฑ์แมกเนติค/โซลินอยด์

สถานที่ตั้ง : โรงงานที่ 3 ในเขตส่งออกของนิคมอุตสาหกรรมบางปู จังหวัดสมุทรปราการ

พื้นที่การผลิต : 23,624 ตารางเมตร

จำนวนพนักงาน : 2,500 คน

สายการผลิต : แมกเนติค 100 สายโซลินอยด์ 5 สาย อีซียู 3 สาย

ผลิตเต็มที่เฉลี่ย : แมกเนติค 20,000,000 หน่วยต่อเดือน

โซลินอยด์ 100,000 หน่วยต่อเดือน

อีซียู 120,000 หน่วยต่อเดือน

ผลิตจริงเฉลี่ย : คิดเป็นร้อยละ 65 ของกำลังการผลิตเต็มที่

  ผลิตภัณฑ์อีเอ็มไอฟิลเตอร์ (EMI Filter)

สถานที่ตั้ง : โรงงานในนิคมอุตสาหกรรมเวลโกร์ จังหวัด ฉะเชิงเทรา

พื้นที่การผลิต : 8,000 ตารางเมตร

จำนวนพนักงาน : 1,300 คน

สายการผลิต : 35 สาย

ผลิตเต็มที่เฉลี่ย : 3,500,000 หน่วยต่อเดือน

ผลิตจริงเฉลี่ย : คิดเป็นร้อยละ 90 ของกำลังการผลิตเต็มที่

ผลิตภัณฑ์พัดลมระบายความร้อน (Cooling Fan)

สถานที่ตั้ง : โรงงานในนิคมอุตสาหกรรมเวลโกร์ จังหวัด ฉะเชิงเทรา

พื้นที่การผลิต : 14,000 ตารางเมตร

จำนวนพนักงาน : 1,600 คน

  สายการผลิต : 20 สาย

ผลิตเต็มที่เฉลี่ย : 4,000,000 หน่วยต่อเดือน

ผลิตจริงเฉลี่ย : คิดเป็นร้อยละ 50 ของกำลังการผลิตเต็มที่

2.3.3. ภาวะอุตสาหกรรมในปี 2550

โดยธรรมชาติของตลาดของผลิตภัณฑ์อิเล็กทรอนิกส์มักมีการเปลี่ยนแปลงค่อนข้างเร็ว
สินค้าและเทคโนโลยีมักเป็นปัจจัยที่สำคัญในการผลักดันให้เกิดการเปลี่ยนแปลงในตลาด
นอกจากนี้ตลาดผลิตภัณฑ์กลุ่มนี้ปัจจุบันได้มีการขยายตัวอย่างกว้างขวางไปในเกือบทุกภูมิภาคของโลก
โดยเฉพาะในประเทศใหญ่ๆเช่น จีน อินเดีย รัสเซีย และประเทศในอเมริกาใต้
ซึ่งกลุ่มประเทศเหล่านี้ได้เป็นกลุ่มที่ขับเคลื่อนและสร้างความเติบโตอย่างมีนัยสำคัญต่อตลาดอิเล็กทรอนิกส์
ดังนั้น จะเห็นได้ว่าได้มีผู้ผลิตได้เริ่มเข้าไปตั้งฐานการผลิตและบริการในประเทศดังกล่าวมากขึ้น
รวมทั้งมีการควบรวมกิจการมากขึ้น ในปี 2550
คาดว่าจะเป็นปีที่อุตสาหกรรมอิเล็กทรอนิกส์จะมีการเติบโตในระดับปานกลางถึงค่อนข้างดี

แนวโน้มของการแข่งขันด้านราคายังคงเป็นปัจจัยหลักปัจจัยหนึ่งที่เพิ่มความสามารถในการแข่งขันในตลาดและผู้ผลิตยังคงต้องติดตามความต้องการของตลาดอย่างใกล้ชิด
นอกจากนี้
ยังมีปัจจัยที่สำคัญที่ผู้ผลิตต้องให้ความสำคัญเพื่อสร้างความแตกต่างให้แก่ผลิตภัณฑ์ของตนเอง ได้แก่
การพัฒนาเทคโนโลยี (ซึ่งรวมถึงคุณภาพ ความคงทน (Reliability) อัตราการจุพลังงาน
(Power density) ความกะทัดรัดของผลิตภัณฑ์และประสิทธิภาพ)
รูปร่างลักษณะและประโยชน์โดยรวมของผลิตภัณฑ์ ส่วนในตลาดของประเทศที่พัฒนาแล้ว
การใช้ผลิตภัณฑ์ที่ไม่ทำลายสิ่งแวดล้อม เช่น
การห้ามใช้สารอันตรายบางชนิดในผลิตภัณฑ์ไฟฟ้าและอิเล็กทรอนิกส์ (ROHS) และ
การจัดการเศษเหลือทิ้งจากผลิตภัณฑ์ไฟฟ้าและอิเล็กทรอนิกส์ (WEEE)
จะเป็นปัจจัยที่สำคัญมากต่อลูกค้าในกลุ่มประเทศเหล่านี้

ตลาดสวิตช์ชิ่งเพาเวอร์ซัพพลาย (Global Switching Power Supply Market)

ตลาดสวิตช์ชิ่งเพาเวอร์ซัพพลายในปี 2549-2550 คาดว่าจะมีอัตราการเติบโตประมาณร้อยละ 7.2
มูลค่าตลาดโดยรวมของเพาเวอร์ซัพพลายสำหรับการกลับแรงดันไฟฟ้ากระแสสลับเป็นกระแสตรง
(AC/DC) และ สำหรับการปรับระดับแรงดันไฟฟ้ากระแสตรง (DC/DC power supplies) ในปี
2550 คาดว่าจะมูลค่าประมาณ 15.7 พันล้านเหรียญสหรัฐ
โดยตลาดเอเชียแปซิฟิกจะเป็นตลาดที่มีการขยายตัวสูงที่สุดคือประมาณร้อยละ 9.8
รองลงมาได้แก่ตลาดอเมริกาคาดว่าจะเติบโตประมาณร้อยละ 5.2 และตลาด EMEA (ยุโรป
ตะวันออกกลางและอัฟริกา) คาดว่าจะเติบโตประมาณร้อยละ 3.7
ตลาดจีนและอินเดียเป็นตลาดหลักที่ช่วยผลักดันตลาดเอเชียให้มีการเติบโตค่อนข้างมาก
เนื่องจากปัจจุบันทั้งสองประเทศได้มีการพัฒนาโครงสร้างพื้นฐานหลายๆโครงการ
ซึ่งทำให้เกิดความต้องการต่อเนื่องมายังตลาดสวิตชิ่งเพาเวอร์ซัพพลาย

+-----------------------------------+----------------------------------+
| []                                | []                               |
|                                   |                                  |
| Source : IMS 2006, millions of    | Source : IMS 2006, millions of   |
| USD                               | USD                              |
|                                   |                                  |
| Power Supply Revenues in US$      | Geographical Split               |
| Million                           |                                  |
+-----------------------------------+----------------------------------+
| []                                | []                               |
|                                   |                                  |
| Source : IMS 2006, %              | Source : IMS 2006, values in %   |
|                                   |                                  |
| Geographical revenue Growth       | Power Supply Revenues in US$     |
| 2006-2007                         | Million                          |
+-----------------------------------+----------------------------------+

นอกจากนี้ยังเป็นที่คาดการณ์ว่า อุตสาหกรรมนี้จะมีการปรับตัวในหลายๆด้านพร้อมกัน เช่น
ตลาดในเอเชียจะให้ความสนใจผลิตภัณฑ์ที่มีราคาต่ำ
ส่วนการปรับตัวทางด้านผลิตภัณฑ์จะเน้นไปที่ลักษณะการใช้งาน
และมักมุ่งไปในด้านเทคโนโลยีที่เป็นดิจิตอล (Digital power technology)
นอกจากนี้ยังอาจมีการควบรวมกิจการมากขึ้นด้วย

สหรัฐอเมริกาได้สูญเสียอำนาจการแข่งขันและตลาดให้กับเอเชียโดยเฉพาะส่วนของตลาดอิเล็กทรอนิกส์สำหรับผู้บริโภค
แต่อย่างไรก็ตาม ข้อได้เปรียบของอเมริกายังอยู่ที่การมีเทคโนโลยีที่สูง
ซึ่งผลิตภัณฑ์ที่มีระดับเทคโนโลยีที่สูงมักให้อัตรากำไรสูงกว่า
แต่ต้องมีการลงทุนในการพัฒนาและรักษาเทคโนโลยีให้ล้ำหน้าอยู่เสมอ
ส่วนตลาดยุโรปยังคงเป็นตลาดที่สำคัญแต่เริ่มมีการเติบโตลดลง
เนื่องจากตลาดโทรคมนาคมในพื้นที่มีความอิ่มตัว และการขยายตัวได้ย้ายมาในทวีปเอเชียแทน ดังนั้น
ตลาดยุโรปจึงเหมาะกับสินค้าที่ผลิตในจำนวนน้อยถึงปานกลางและเน้นเฉพาะสินค้าที่ให้อัตรากำไรสูงมากกว่าที่จะเน้นการเติบโตของยอดขาย
และจากการที่พบว่าเอเชียเป็นตลาดที่มีอนาคตในด้านการเติบโตของยอดขายสูง
จึงมีผู้ผลิตในอเมริกาและยุโรปเป็นจำนวนมากได้ย้ายฐานการผลิตมาที่เอเชียโดยเฉพาะประเทศจีน

แต่อย่างไรก็ตาม
การที่ธุรกิจเพาเวอร์ซัพพลายในปัจจุบันส่วนใหญ่ได้มุ่งที่อัตรากำไรมากกว่าเน้นการเติบโตของยอดขาย
ในธุรกิจนี้อาจแบ่งผู้ผลิตเป็น 2 กลุ่มใหญ่ๆ ได้แก่ ผู้ผลิตสินค้าอิเล็กทรอนิกส์เพื่อการบริโภค เช่น
อแดปเตอร์ที่ใช้กับโทรศัพท์มือถือ เพาเวอร์ซัพพลายที่ใช้กับคอมพิวเตอร์ส่วนบุคคลและทีวีแอลซีดี
ซึ่งผลิตภัณฑ์ในกลุ่มนี้ยอดขายมีแนวโน้มเติบโตค่อนข้างสูงแต่ผู้ผลิตต้องควบคุมต้นทุนการผลิตให้ต่ำเพื่อแข่งขันให้ได้ในตลาดนี้
ส่วนอีกตลาดหนึ่งคือตลาดเพาเวอร์ซัพพลายสำหรับคอมพิวเตอร์ระบบเครือข่าย
จะมีการเติบโตค่อนข้างต่ำแต่จุดแข่งขันที่สำคัญจะอยู่ที่การพัฒนาเทคโนโลยี
ซึ่งแนวโน้มของการพัฒนาผลิตภัณฑ์เพาเวอร์ซัพพลายในช่วงห้าปีที่ผ่านมาได้เน้นการแข่งขันในเชิงเทคโนโลยีซึ่งต้องมีทีมงานการวิจัยและพัฒนาที่แข็งแกร่งให้การสนับสนุน

ตลาดเพาเวอร์ซิสเต็มสำหรับภาคอุตสาหกรรมการสื่อสาร

(Global Communication Power Systems Market)

+-------------------------------------+--------------------------------+
| ตลาดเพาเวอร์ซิสเต็มที่ใช้ในก              | []                             |
| ารสื่อสารทั่วโลกคาดว่าจะเติบโตประมาณร้อยละ |                                |
| 5.4 ในปี 2549-2550                   | Revenue in Million US$         |
| เก                                  |                                |
| ิดจากการเจริญเติบโตที่สำคัญจากยุโรปตะวันออก |                                |
| จีนและอินเดีย                          |                                |
| แม้ว่าตลาดนี้จะไม่ได้มีอัตราการเต           |                                |
| ิบโตสูงนักแต่ยังเป็นตลาดที่น่าสนใจสำหรับบริษัทฯ |                                |
| เนื่องจากเป็นตลาดมีขนาดใหญ่ นอกจากนี้      |                                |
| หากอุตสาหกรรมโทรคมนาคมเริ่มเข้าสู่ระบบ 3G |                                |
| ความต้องการเพาเวอร์ซิสเต็มเพื่อรองรับก     |                                |
| ารขยายเครือข่ายของระบบโทรคมนาคมดังกล่าว |                                |
| และการเชื่อมต่อสายเคเบิล                |                                |
| ใยแก้วไปยังเครือข่ายต่างๆก็จะต้องมีมากขึ้นด้วย |                                |
| ซึ่งก็จะทำให                           |                                |
| ้ความต้องการเพาเวอร์ซิสเต็มเพิ่มขึ้นด้วยเช่นกัน |                                |
| และจากการมีการควบรวมกิจการ            |                                |
| จึงคาด                               |                                |
| ว่าผู้ผลิตรายใหญ่บางกลุ่มจะเป็นผู้นำตลาดที่สำคัญ |                                |
| ส่วนผู้ผลิตระดับภูมิภาคจะได้รับส่ว            |                                |
| นแบ่งในตลาดที่เป็นเพียงฐานลูกค้าเดิมหรือใช้เพ |                                |
| ื่อเป็นชิ้นส่วนในการผลิตสินค้าของตนเองเป็นหลัก |                                |
+-------------------------------------+--------------------------------+

ตลาดอุปกรณ์ที่ช่วยระบายความร้อนและอีเอ็มไอ ฟิวเตอร์

(Global Cooling Components and EMI products Market)

ปัจจุบันจากการที่ได้มีตลาดเกิดใหม่ที่สำคัญๆได้แก่ จีน อินเดีย รัสเซีย
อเมริกาใต้และประเทศในยุโรปตะวันออก
จึงทำให้คาดว่าจะมีโครงการพัฒนาประเทศเกิดขึ้นมากมายรวมทั้งโครงการที่ได้เกิดขึ้นแล้วและที่จะเกิดขึ้นใหม่ในปี
2550 และต่อเนื่องไปในอนาคตอีกหลายโครงการ
ซึ่งโครงการส่วนใหญ่มักเป็นการพัฒนาเกี่ยวกับโครงสร้างพื้นฐาน เช่น
การสร้างระบบการสื่อสารโทรคมนาคม
ซึ่งจะทำให้เกิดความต้องการต่อเนื่องมายังความต้องการใช้คอมพิวเตอร์
รวมถึงสินค้าอิเล็กทรอนิกส์เพื่อการบริโภคต่างๆ
ซึ่งจะส่งผลให้มีความต้องการในอุปกรณ์อิเล็กทรอนิกส์ต่างๆ เช่น อุปกรณ์ช่วยในการระบายความร้อน
(Cooling equipment) และอีเอ็มไอ ฟิวเตอร์มากขึ้นด้วย นอกจากนี้
เมื่อประเทศที่กำลังพัฒนาเริ่มมีกำลังซื้อมากขึ้น ก็ย่อมจะทำให้มีกำลังซื้อเพิ่มมากขึ้นตามเช่นกัน
ซึ่งจะรวมถึงความต้องการเครื่องใช้ไฟฟ้าและสินค้าอิเล็กทรอนิกส์ในภาคอุตสาหกรรมต่างๆ เช่น
อุปกรณ์ขับเคลื่อนมอเตอร์ (Motor Drives) เครื่องกลับแรงดัน ไฟฟ้า (Inverter) ลิฟท์
รวมทั้งการใช้ในกระบวนการผลิตงานโลหะ (Metallic processing) รวมทั้งเครื่องมืออื่นๆ

หากพิจารณาจากตลาดโดยรวมของผลิตภัณฑ์อีเอ็มไอ ฟิวเตอร์
พบว่าตลาดที่สำคัญของผลิตภัณฑ์อีเอ็มไอ ฟิวเตอร์ที่สำคัญได้แก่ ตลาดยุโรปซึ่งมีสัดส่วนถึงร้อยละ 69
รองลงมาได้แก่ตลาดในทวีปเอเชียมีสัดส่วนประมาณร้อยละ 20 และที่เหลืออีกร้อยละ 11
มาจากตลาดในอเมริกา (ที่มาของข้อมูลมาจากการประมาณการของบริษัทฯ)
ส่วนตลาดที่สำคัญของผลิตภัณฑ์พัดลมระบายความร้อนที่มีแนวโน้มเติบโตสูงได้แก่อินเดีย ยุโรป
อเมริกาและประเทศอื่นๆ ในเอเชียใต้
ซึ่งตลาดอินเดียคาดว่าจะมีความต้องการสูงในพัดลมระบายความร้อนประเภทที่ใช้กับคอมพิวเตอร์ส่วนบุคคลและเครื่องสำรองไฟฟ้า
ส่วนตลาดยุโรปจะมีความต้องการในพัดลมระบายความร้อนที่ใช้ในระบบโทรคมนาคมและรถยนต์
ตลาดในอเมริกาเองก็มีความต้องการพัดลมระบายความร้อนที่ใช้ในระบบโทรคมนาคม
รถยนต์และในระบบสื่อสารข้อมูล (Data communication) นอกจากนี้
พัดลมระบายความร้อนยังเป็นที่ต้องการของตลาด OEM ในประเทศในกลุ่มเอเชียใต้
รวมทั้งการใช้เป็นส่วนประกอบที่สำคัญในอุปกรณ์โทรคมนาคมที่ติดตั้งกลางแจ้ง (Telecom outdoor
site) ด้วย
และจากการสำรวจพบว่าความต้องการพัดลมระบายความร้อนโดยดูจากประมาณการความต้องการคอมพิวเตอร์ส่วนบุคคลในปี
2553 ที่คาดว่าจะเพิ่มเป็นสองเท่าของปริมาณความต้องการในปี 2549
และความต้องการพัดลมระบายความร้อนสำหรับเครื่องแปลงไฟฟ้ากระแสสลับเป็นกระแสตรงชนิดสวิตช์โหมด
(SMPS Rectifier) คาดว่าจะเพิ่มเป็น 5
เท่าและความต้องการพัดลมระบายความร้อนแบบต่อพ่วงเพื่อใช้ในอุปกรณ์โทรคมนาคมคาดว่าจะเพิ่มเป็น
8 เท่าของปี 2549 ภายในปี 2553 ทั้งนี้
เป็นผลจากการเติบโตทางเศรษฐกิจของอินเดียและพัฒนาการที่รวดเร็วของอุตสาหกรรมอิเล็กทรอนิกส์ภายในประเทศดังกล่าว

[]

Source: IDC Asia Pacific

2.3.4 ทิศทางการดำเนินธุรกิจในปี 2550

ตลาดสินค้าอิเล็กทรอนิกส์ในปัจจุบันได้มีพัฒนาการและการเปลี่ยนแปลงที่รวดเร็วมาก
ผู้ผลิตได้มีการนำเสนอผลิตภัณฑ์ใหม่ๆออกสู่ตลาดตลอดเวลา
รวมทั้งด้านเทคโนโลยีก็ได้รับการยกระดับให้มีประสิทธิภาพมากขึ้น
และนับวันตลาดดังกล่าวได้ขยายไปอย่างกว้างขวางทั่วโลก
ซึ่งภาวะดังกล่าวได้มีผลกระทบทั้งทางด้านบวกและลบต่อการดำเนินธุรกิจของผู้ที่เกี่ยวข้องในอุตสาหกรรมนี้ไปพร้อมกัน
บริษัทฯได้ตระหนักถึงภาวะการณ์ดังกล่าวและได้นำปัจจัยบวกที่เอื้อต่อการดำเนินธุรกิจมาใช้ให้เป็นประโยชน์และในเวลาเดียวกันก็พยายามลดความเสี่ยงจากปัจจัยที่อาจมีผลกระทบด้านลบไปพร้อมกัน

ในช่วงหลายปีที่ผ่านมาบริษัทฯได้ประสบความสำเร็จในการผลิตเพาเวอร์ซัพพลาย
พัดลมระบายความร้อนและผลิตภัณฑ์ที่เป็นชิ้นส่วนประกอบอื่นๆ เป็นอย่างดี
และนับจากนี้ไปบริษัทฯจะมุ่งพัฒนาสู่การเป็นบริษัทที่ให้บริการครบวงจรที่ครอบคลุมทั้งทางด้านการออกแบบ
การผลิตและการบริการ (DMS: Design, Manufacturing and Services)
ซึ่งหมายความว่านอกจากที่บริษัทฯจะอาศัยความได้เปรียบในด้านการผลิตแล้ว
ยังสามารถใช้จุดเด่นในเชิงการออกแบบและการให้บริการลูกค้าที่มีอยู่มาใช้ร่วมกันเพื่อพัฒนาความได้เปรียบให้เพิ่มมากขึ้นอีกด้วย
บริษัทฯเชื่อว่าแนวทางดังกล่าวจะเป็นประโยชน์แก่ทั้งบริษัทฯและลูกค้าเอง
ซึ่งเมื่อบริษัทฯมุ่งใช้กลยุทธ์แบบ DMS แล้ว บริษัทฯจะยังคงเน้นความน่าเชื่อถือของผลิตภัณฑ์
การปรับตัวเพื่อให้ทันกับความต้องการของตลาด การผลิตสินค้าที่ปรับแต่งเฉพาะ
การสนับสนุนด้านการขายและการบริการที่ดีเยี่ยมตลอดจนความรับผิดชอบที่มีให้กับลูกค้าอย่างต่อเนื่อง

บริษัทฯ
มีเป้าหมายในการเจาะตลาดเพาเวอร์ซัพพลายในภูมิภาคเอเชียแปซิฟิกซึ่งกำลังเติบโตรวดเร็วกว่าตลาดในภูมิภาคอื่น
ๆ โดยคาดว่าจะมีการเติบโตในอัตราร้อยละ 9.8 ในระหว่างปี 2549-2550
บริษัทฯและบริษัทย่อยในประเทศที่ตั้งอยู่ในภูมิภาคนี้
จะสามารถร่วมกันสร้างความได้เปรียบในการตอบสนองความต้องการของตลาดในภูมิภาคนี้
และในขณะเดียวกันบริษัทฯก็ได้ให้ความสนใจในการขยายตลาดเข้าไปยังภูมิภาคอื่นๆ เช่น ยุโรป
ตะวันออกกลางและแอฟริกา(EMEA)
พร้อมทั้งยังได้วางแผนที่จะใช้บริษัทย่อยและบริษัทในเครืออื่นๆที่ตั้งอยู่ในภูมิภาคดังกล่าวช่วยเจาะตลาดดังกล่าวให้มีประสิทธิภาพมากขึ้น
นอกจากนี้กลุ่มตลาดสินค้าอิเล็กทรอนิกส์สำหรับผู้บริโภคในปัจจุบันจัดเป็นกลุ่มที่มีอัตราการเติบโตมากที่สุดสำหรับอุตสาหกรรมผลิตภัณฑ์อิเล็กทรอนิกส์ทั้งหมด
ตามมาด้วยกลุ่มอุปกรณ์สื่อสารติดตั้งประจำที่ (fixed communication equipment)
และกลุ่มคอมพิวเตอร์และอุปกรณ์สำนักงาน ดังนั้น
บริษัทฯจะเลือกที่จะพัฒนาผลิตภัณฑ์ในกลุ่มสินค้าอิเล็กทรอนิกส์สำหรับผู้บริโภคตลอดจนผลิตภัณฑ์ที่เกี่ยวข้องกับการสื่อสารและคอมพิวเตอร์ที่เหมาะสมและเป็นที่ต้องการของตลาด
นอกจากนี้ บริษัทฯ
จะยังคงให้ความสำคัญกับผลิตภัณฑ์ที่ใช้กับอุปกรณ์จัดเก็บข้อมูลและเซิร์ฟเวอร์ระดับสูง (high end
server) ต่อไปเนื่องจากเป็นธุรกิจที่ยังมีความต้องการสูงมากพอสมควร และบริษัทฯ
ยังได้วางแผนที่จะใช้ข้อได้เปรียบในธุรกิจเพาเวอร์ซัพพลายที่มีระดับเทคโนโลยีที่สูง (high end
power supply) เพื่อเพิ่มส่วนแบ่งทางการตลาดในยุโรปต่อไปด้วย นอกจากนี้ จากการที่บริษัทฯ
ได้คาดการว่าความต้องการในอุปกรณ์ DC-DC Converter สำหรับใช้งานกับระบบเครือข่าย
เซิร์ฟเวอร์และโทรคมนาคมของลูกค้ารายใหญ่จะยังคงสูง ดังนั้น บริษัทฯ
จึงได้สร้างความพร้อมในด้านการผลิตที่จะตอบสนองต่อความต้องการของกลุ่มลูกค้าดังกล่าวอย่างเต็มที่เพื่อไม่ให้พลาดโอกาสที่สำคัญนี้
ส่วนคำสั่งซื้อของผลิตภัณฑ์อื่นๆที่ได้รับมาก่อนและมีความต่อเนื่องของโครงการมาถึงปัจจุบันจะสามารถสร้างรายได้ให้เห็นได้ชัดในปี
2550 ขณะเดียวกัน เนื่องจากบริษัทฯ
มีการวางแผนที่จะออกผลิตภัณฑ์ใหม่รวมทั้งพัฒนาผลิตภัณฑ์เดิมในกลุ่มสินค้าอิเล็กทรอนิกส์สำหรับผู้บริโภค
โทรคมนาคมและระบบเครือข่ายให้มีระดับเทคโนโลยีที่สูงขึ้น ทำให้บริษัทฯ
ต้องมีการลงทุนหรือค่าใช้จ่ายในด้านการวิจัยเพื่อพัฒนาผลิตภัณฑ์ดังกล่าวค่อนข้างมาก ดังนั้น บริษัทฯ
จึงต้องวางกลยุทธ์ที่เหมาะสมเพื่อให้เกิดความสมดุลระหว่างกลุ่มตลาดที่ต้องการผลิตภัณฑ์ที่มีเทคโนโลยีระดับสูงแต่อาจมีปริมาณความต้องการที่ต่ำกับตลาดที่ต้องการเทคโนโลยีระดับปานกลางแต่มีความต้องการในปริมาณสูง
ทั้งนี้
เพื่อให้การลงทุนในการวิจัยและพัฒนามีความคุ้มค่าและเป็นประโยชน์สูงสุดต่อการดำเนินงานของบริษัทฯ

สำหรับธุรกิจในประเทศอินเดียซึ่งดำเนินงานโดยบริษัทย่อยในอินเดีย ยังคงเติบโตอย่างต่อเนื่อง
ตลาดอินเดียจัดเป็นตลาดที่มีศักยภาพในการเติบโตสูงมาก
บริษัทฯจึงจะพยายามคงไว้ซึ่งความเป็นผู้นำด้านผลิตภัณฑ์เพาเวอร์ซัพพลายสำหรับอุปกรณ์โทรคมนาคมในตลาดภาคเอกชนของประเทศอินเดียไว้
ส่วนการพัฒนาตลาดและกลยุทธ์สำหรับธุรกิจเครื่องสำรองไฟฟ้า (UPS: Uninterrupted Power
Supply) ซึ่งดำเนินการมาตั้งแต่ปี 2549 แล้วนั้น
คาดว่าจะส่งผลต่อการเพิ่มส่วนแบ่งตลาดได้อย่างชัดเจนขึ้นในปี 2550
ในขณะเดียวกันบริษัทฯก็มีความประสงค์ที่จะขยายตลาดของผลิตภัณฑ์ที่เกี่ยวข้องอื่นๆไปพร้อมๆกันด้วย
จึงได้เตรียมการขยายกำลังการผลิตเพื่อความพร้อมสำหรับรองรับการเติบโตของตลาดดังกล่าว

สำหรับกลุ่มชิ้นส่วนอิเล็กทรอนิกส์นั้น บริษัทฯ ยังคงมุ่งผลิตภัณฑ์ที่มีมูลค่าเพิ่มสูง เช่น
พัดลมระบายความร้อนสำหรับอุปกรณ์โทรคมนาคม พัดลมระบายความร้อนสำหรับรถยนต์และอีเอ็มไอ
(EMI Filter) ระบบสามเฟสสำหรับภาคอุตสาหกรรม
บริษัทฯได้จัดตั้งทีมงานวิจัยและพัฒนาขึ้นในยุโรปสำหรับผลิตภัณฑ์พัดลมระบายความร้อนและอีเอ็มไอขึ้น
เพื่อเพิ่มความสามารถในการออกแบบผลิตภัณฑ์ดังกล่าวและกระตุ้นยอดขาย
การพัฒนารูปแบบใหม่ของการใช้พัดลมระบายความร้อนกับเซิร์ฟเวอร์ที่มีระดับเทคโนโลยีสูงก็สามารถดำเนินไปได้เป็นอย่างดีและลูกค้าก็มีความพึงพอใจโดยได้เริ่มทำการสั่งซื้อแล้ว
บริษัทฯ จึงคาดว่าจะสามารถขยายตลาดไปยังกลุ่มลูกค้ารายอื่น ๆได้อีกด้วย นอกจากนี้
บริษัทฯยังให้ความสำคัญต่อผลิตภัณฑ์ประเภทชิ้นส่วนโซลินอยด์โดยเฉพาะโซลินอยด์ที่ใช้สำหรับรถยนต์
โซลินอยด์ที่ใช้งานกับวาล์วน้ำ วาล์วกดน้ำทิ้ง โซลินอยด์ในระบบแผงควบคุมระบบไฟ
โซลินอยด์สำหรับระบบล็อคนิรภัย เครื่องซักผ้า ตู้เย็น เครื่องพิมพ์
และโซลินอยด์ที่ใช้กับวาล์วในภาคอุตสาหกรรมอื่นๆ และสำหรับแมกเนติคนั้น
ชิ้นส่วนหรือชุดของชิ้นส่วนแมกเนติคสำหรับรถยนต์ ก็จัดเป็นผลิตภัณฑ์ใหม่ที่บริษัทฯ
อยู่ระหว่างการพัฒนาเพิ่มขึ้นเพื่อขยายตลาดเข้าไปในทวีปอเมริกา ยุโรปและญี่ปุ่นต่อไป

ส่วนการพัฒนาผลิตภัณฑ์ใหม่นั้น จากการที่บริษัทฯ มีพันธกิจที่จะมุ่งผลิต
ผลิตภัณฑ์ประหยัดพลังงานเพื่อคุณภาพชีวิตที่ดีกว่านั้น บริษัท
บริษัทฯจึงได้เริ่มก้าวสู่การพัฒนาอุตสาหกรรมที่เกี่ยวกับการใช้พลังงานทดแทนต่าง ๆ
บริษัทฯได้เปิดตัวต้นแบบเครื่องควบคุมการประจุแบตเตอรี่ด้วยพลังแสงอาทิตย์ (Solar
Photovoltaic Charger Controller and Inverter)
สำหรับการใช้งานกับระบบการส่งไฟฟ้าที่ไม่เชื่อมต่อกับระบบสายส่งไฟฟ้า (Stand alone or
off-grid) และคาดว่าผลิตภัณฑ์เหล่านี้จะเป็นที่ต้องการมากในประเทศที่กำลังพัฒนา นอกจากนี้
ผลิตภัณฑ์เหล่านี้ยังสามารถใช้ได้กับตลาดในทวีปยุโรปด้วยเช่นกัน นอกจากนี้ในปี 2550 บริษัทฯ
ยังได้ทำการพัฒนาผลิตภัณฑ์และเริ่มวางแผนงานด้านการตลาดสำหรับผลิตภัณฑ์ solar inverter
โดยได้ทดสอบตลาดกับกลุ่มลูกค้าเป้าหมายแล้ว นอกจากนี้ กลุ่มบริษัท เดลต้า เอนเนอร์ยี่
ซิสเต็มซึ่งเป็นบริษัทลูกในยุโรปก็ได้ทำการพัฒนาผลิตภัณฑ์ดังกล่าวเช่นกันแต่เป็นแบบเชื่อมต่อกับระบบสายส่ง
(Grid-connected inverter) และได้เริ่มนำออกวางตลาดแล้ว
ตลาดเอเชียก็เป็นอีกตลาดหนึ่งที่บริษัทฯ คาดว่าจะเป็นตลาดเป้าหมายที่สำคัญของผลิตภัณฑ์ดังกล่าวนี้
ดังนั้น บริษัทฯ
จึงเชื่อว่าการนำเสนอผลิตภัณฑ์ที่เกี่ยวข้องกับการใช้พลังงานแสงอาทิตย์จะเป็นกลยุทธ์ที่สำคัญในการเปิดช่องทางสำหรับธุรกิจใหม่
นอกจากนี้ บริษัทย่อยอีกแห่งหนึ่งของบริษัทฯ
กำลังดำเนินการพัฒนาเทคโนโลยีใหม่เกี่ยวกับการออกแบบและการผลิตอินเวอร์ตเตอร์แบบหน่วยเชื้อเพลิง
(Fuel Cell Inverter) และขณะนี้ได้เริ่มเจรจากับลูกค้า OEM
บางรายเพื่อทดสอบตลาดสำหรับผลิตภัณฑ์เหล่านี้บ้างแล้ว บริษัทฯ
คาดว่าการดำเนินการดังกล่าวนี้จะมีความคืบหน้ามากขึ้นในปี 2550